[pic] | AZ EURÓPAI KÖZÖSSÉGEK BIZOTTSÁGA |

Brüsszel, 6.8.2007

SEC(2007) 1058 végleges

Tervezet

AZ EGT-VEGYESBIZOTTSÁG

az EGT-megállapodás I. mellékletének (Állat- és növény-egészségügyi kérdések), II. mellékletének (Műszaki előírások, szabványok, vizsgálatok és tanúsítás) és 47. jegyzőkönyvének (A borkereskedelem technikai akadályainak felszámolása) módosításáról

- Tervezet: a Bizottság közös álláspontja - (előterjesztő: a Bizottság)

INDOKOLÁS

1 A Bizottság a 2006. május 12-i tanácsi tárgyalási irányelvekkel összhangban tárgyalásokat folytatott az Európai Közösség, a Svájci Államszövetség és a Liechtensteini Hercegség között az Európai Közösség és a Svájci Államszövetség között létrejött, mezőgazdasági termékek kereskedelméről szóló megállapodásnak a Liechtensteini Hercegségre történő kiterjesztéséről szóló kiegészítő megállapodás megkötéséről. Az e kiegészítő megállapodásra vonatkozó bizottsági javaslatot 2007. február 23-án továbbították a Tanácshoz (COM(2007) 68 végleges).

2. Liechtenstein az EGT-megállapodást aláíró felek egyike, Svájc ezzel szemben nem vesz részt e megállapodásban. Következésképpen a jogi érthetőség érdekében világosan meg kell határozni, hogy e területen az EU és Liechtenstein közötti kapcsolat esetében az EGT-megállapodás mely rendelkezései, illetve az Európai Közösség és a Svájci Államszövetség között létrejött, mezőgazdasági termékek kereskedelméről szóló megállapodás mely rendelkezései irányadóak.

3. Ezért az EGT-Vegyesbizottság párhuzamosan EGT-vegyesbizottsági határozatot fogad el, amely mindaddig biztosítja Liechtenstein számára az EGT-megállapodás vonatkozó részeitől való megfelelő eltérést, amíg az Európai Közösség, a Svájci Államszövetség és a Liechtensteini Hercegség között az Európai Közösség és a Svájci Államszövetség között létrejött, mezőgazdasági termékek kereskedelméről szóló megállapodásnak a Liechtensteini Hercegségre történő kiterjesztéséről szóló kiegészítő megállapodás érvényben van. A két megállapodás előreláthatólag egyszerre lép életbe.

4. Ezért az EGT-Vegyesbizottság elfogadja az EGT-megállapodás I. melléklete II. (Takarmányok) és III. (Növény-egészségügyi kérdések) fejezetének, II. melléklete XII. (Élelmiszerek) és XXVII. (Szeszes italok) fejezetének, valamint 47. jegyzőkönyvének (Bor) módosításáról szóló mellékelt határozatot annak érdekében, hogy az említett fejezeteket és jegyzőkönyvet a megfelelő módon felfüggessze Liechtenstein vonatkozásában mindaddig, amíg az Európai Közösség és a Svájci Államszövetség között létrejött, mezőgazdasági termékek kereskedelméről szóló megállapodásnak a Liechtensteinre történő kiterjesztése érvényben van.

5. Az Európai Gazdasági Térségről szóló megállapodás végrehajtására vonatkozó rendelkezésekről szóló 2894/94/EK tanácsi rendelet 1. cikke (3) bekezdésének a) pontja előirányozza, hogy a Közösség ilyen vegyesbizottsági határozatokkal kapcsolatos álláspontját a Tanács alakítsa ki.

6. Az EGT-Vegyesbizottság határozattervezete tanácsi jóváhagyásra benyújtásra került. A Bizottságnak szándékában áll előterjeszteni a Közösség álláspontját az EGT-Vegyesbizottságban, amint a Tanács azt elfogadta.

Tervezet

AZ EGT-VEGYESBIZOTTSÁG

az EGT-megállapodás I. mellékletének (Állat- és növény-egészségügyi kérdések), II. mellékletének (Műszaki előírások, szabványok, vizsgálatok és tanúsítás) és 47. jegyzőkönyvének (A borkereskedelem technikai akadályainak felszámolása) módosításáról

AZ EGT-VEGYESBIZOTTSÁG,

tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás), és különösen annak 98. cikkére,

mivel:

(1) A megállapodás I. mellékletét a […]-i […] EGT-vegyesbizottsági határozat[1] módosította.

(2) A megállapodás II. mellékletét a […]-i […] EGT-vegyesbizottsági határozat[2] módosította.

(3) A megállapodás 47. jegyzőkönyvét a […]-i […] EGT-vegyesbizottsági határozat[3] módosította.

(4) A Liechtensteini Hercegség és a Svájci Államszövetség 1923. március 29-i vámszerződés alapján vámuniót képez.

(5) Az Európai Közösség és a Svájci Államszövetség között létrejött, mezőgazdasági termékek kereskedelméről szóló megállapodás[4] (a továbbiakban: mezőgazdasági megállapodás) 11. melléklete (Az élő állatokkal és az állati termékekkel folytatott kereskedelemre alkalmazandó állat-egészségügyi és állattenyésztési intézkedések) Liechtensteinre is alkalmazandó. Ennek megfelelően az 1/2003 EGT-vegyesbizottsági határozat[5] mentesíti Liechtensteint a megállapodás I. melléklete I. fejezetének alkalmazása alól.

(6) Az 1972. július 22-i, az Európai Gazdasági Közösség és a Svájci Államszövetség közötti, módosított megállapodást[6] az 1972. július 22-i kiegészítő megállapodás[7] kiterjesztette Liechtensteinre. Ennek megfelelően a 177/2004 EGT-vegyesbizottsági határozat[8] mentesíti Liechtensteint a megállapodás 3. jegyzőkönyvének, valamint 4. jegyzőkönyve egyes részeinek alkalmazása alól.

(7) Az Európai Közösség, a Svájci Államszövetség és Liechtenstein megállapodott arról, hogy a mezőgazdasági megállapodás rendelkezéseit kiegészítő megállapodás révén kiterjesztik Liechtensteinre; a kiegészítő megállapodás e határozattal egyidőben lép életbe.

(8) Ezért, valamint annak érdekében, hogy a teljes élelmiszerláncra következetesen ugyanazon szabályrendszert alkalmazzák, helyénvaló Liechtensteint mindaddig mentesíteni a megállapodás megfelelő részeinek – nevezetesen az I. melléklet, a II. melléklet XII. és XXVII. fejezete, valamint a 47. jegyzőkönyv – alkalmazása alól, amíg a mezőgazdasági megállapodás alkalmazandó Liechtensteinre,

A KÖVETKEZŐKÉPPEN HATÁROZOTT:

1. cikk

A megállapodás az e határozat mellékletében meghatározottak szerint módosul.

2. cikk

Ez a határozat a kiegészítő megállapodással egy napon lép hatályba, feltéve, hogy az EGT-Vegyesbizottság a megállapodás 103. cikkének (1) bekezdésében előírt összes bejelentést megkapta*..

3. cikk

Liechtenstein és az Európai Közösség értesíti az EGT-Vegyesbizottságot a mezőgazdasági megállapodás alkalmazásának Liechtensteinre történő kiterjesztéséről szóló megállapodás hatályba lépéséről.

4. cikk

Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében kell közzétenni.

Kelt Brüsszelben, …-án/én.

az EGT-Vegyesbizottság részéről

az elnök

az EGT-Vegyesbizottság titkárai

MELLÉKLET

az EGT-Vegyesbizottság […] határozatához

A megállapodás I. és II. melléklete, valamint 47. jegyzőkönyve az alábbiak szerint módosul:

1. Az I. melléklet ágazati adaptációi a következő szöveggel egészülnek ki:

„Ez a melléklet azonban mindaddig nem alkalmazandó Liechtensteinre, amíg az Európai Közösség és a Svájci Államszövetség között létrejött, mezőgazdasági termékek kereskedelméről szóló megállapodás kiterjed Liechtensteinre.”

2. A II. melléklet XII. fejezete bevezető részének első bekezdése helyébe a következő szöveg lép:

„Ez a fejezet mindaddig nem alkalmazandó Liechtensteinre, amíg az Európai Közösség és a Svájci Államszövetség között létrejött, mezőgazdasági termékek kereskedelméről szóló megállapodás kiterjed Liechtensteinre.”

3. A II. melléklet XXVII. fejezetének bevezető része a következő szöveggel egészül ki:

„Ez a fejezet mindaddig nem alkalmazandó Liechtensteinre, amíg az Európai Közösség és a Svájci Államszövetség között létrejött, mezőgazdasági termékek kereskedelméről szóló megállapodás kiterjed Liechtensteinre.”

4. A 47. jegyzőkönyv bevezető része a következő szöveggel egészül ki:

„Ez a jegyzőkönyv azonban mindaddig nem alkalmazandó Liechtensteinre, amíg az Európai Közösség és a Svájci Államszövetség között létrejött, mezőgazdasági termékek kereskedelméről szóló megállapodás kiterjed Liechtensteinre.”

[1] HL L …

[2] HL L …

[3] HL L …

[4] HL L 114., 2002.4.30., 132. o.

[5] HL L 94., 2003.4.10., 43. o.

[6] HL L 300., 1972.12.31., 189. o.

[7] HL L 300., 1972.12.31., 281. o.

[8] HL L 133., 2005.5.26., 33. o.

* [Alkotmányos követelmények fennállását nem jelezték.] [Alkotmányos követelmények fennállását jelezték.]